અગાઉ કાપડ ઉપર ટેક્સ ન હતો, પરંતુ જીએસટી અંતર્ગત સરકારે કાપડ ઉપર પાંચ ટકા જીએસટી નાખ્યો છે. શહેરના કાપડ બજારના વેપારીઓ તેનો સખત વિરોધ કરી રહ્યા છે. કાપડ ઉપર જીએસટી ન જોઇએ તેવી માગ કરી રહ્યા છે. કાપડ બજારના અગ્રણી વેપારીઓના જણાવ્યા પ્રમાણે સરકારની નીતિ સામે નાના વેપારીઓનો ભારે રોષ અને આક્રોશ જોવા મળી રહ્યો છે. ૧ જુલાઇથી જીએસટી આવી રહ્યો છે તેમ છતાં હજુ પણ કેટલાક નિયમ છે કે જે અંગે કોઇ સ્પષ્ટતા નથી. નિષ્ણાતો પણ આ અંગે ઉલ્લેખ કરી શકતા નથી, જેને પગલે વેપારીઓ મૂંઝવણમાં મુકાઇ જઇ રહ્યા છે અને રોષ વધતો જાય છે.